Suomen urheilu 2006

Suomen urheilu 2006 käsittelee vuoden 2006 merkittäviä uutisia ja tapahtumia suomalaisessa urheilussa.

Vuoden urheilija 

Urheilutoimittajain Liiton Vuoden urheilija -äänestyksessä kymmenen parhaan joukkoon sijoittuivat:

Vuoden naisurheilijaksi valittiin alppihiihtäjä Tanja Poutiainen ja vuoden valmentajaksi yleisurheiluvalmentaja Tommy Ekblom.

Alppihiihto 

 Torinon talviolympialaisissa Tanja Poutiainen saavutti suurpujottelussa hopeaa ja sijoittui pujottelussa kuudenneksi. Kalle Palander oli suurpujottelussa yhdeksäs.
 Maailmancupkaudella 2005–2006 Kalle Palander sijoittui pujottelucupissa toiseksi, suurpujottelucupissa viidenneksi ja kokonaiscupissa seitsemänneksi. Tanja Poutiainen oli pujottelucupissa viides ja suurpujottelucupissa kahdeksas.

Curling 

 Torinon talviolympialaisissa Markku Uusipaavalniemen kipparoima Suomen joukkue saavutti miesten kilpailussa hopeaa.

Freestylehiihto 

 Torinon talviolympialaisissa miesten kumparelaskussa Mikko Ronkainen saavutti hopeaa.

Jääkiekko 

 Torinon talviolympialaisissa Suomen miesten maajoukkue saavutti hopeaa voitettuaan puolivälierissä Yhdysvallat 4–3 ja välierissä Venäjän 4–0 mutta hävittyään loppuottelussa Ruotsille 2–3. Suomen naisten maajoukkue sijoittui neljänneksi.
 Miesten maailmanmestaruuskilpailuissa 5.–21.5. Riiassa, Latviassa Suomi saavutti pronssia hävittyään välierissä Tšekille 1–3 mutta voitettuaan pronssiottelussa Kanadan 5–0.

Lumilautailu 

 Torinon talviolympialaisissa miesten lumikourussa Markku Koski saavutti pronssia.

Nyrkkeily 

 Amin Asikainen voitti 5.5. Helsingissä ammattilaisten EU:n mestaruuden keskisarjassa tyrmäämällä viidennessä erässä ranskalaisen Christophe Tendilin ja 3.6. Hannoverissa EBU-liiton Euroopan-mestaruuden tyrmäämällä kahdeksannessa erässä saksalaisen Sebastian Sylvesterin.

Pohjoismaiset hiihtolajit 

 Torinon talviolympialaisissa Matti Hautamäki saavutti hopeaa mäkihypyn normaalimäessä sekä Tami Kiurun, Janne Happosen ja Janne Ahosen kanssa joukkuemäessä. Yhdistetyn joukkuekilpailussa Antti Kuisma, Anssi Koivuranta, Jaakko Tallus ja Hannu Manninen saavuttivat pronssia. Aino-Kaisa Saarinen ja Virpi Kuitunen hiihtivät perinteisen hiihtotavan sprinttiviestissä pronssille.

Salibandy 

 Miesten maailmanmestaruuskilpailuissa 21.–28.5. Ruotsissa Suomi saavutti hopeaa voitettuaan välierissä Sveitsin 5–2 mutta hävittyään loppuottelussa Ruotsille jatkoajalla 6–7. Suomalaisista turnauksen tähdistökentälliseen valittiin maalivahti Henri Toivoniemi sekä hyökkääjät Tero Tiitu ja Mika Kohonen.

Suunnistus 

 Maailmanmestaruuskilpailuissa 29.7.–6.8. Aarhusissa, Tanskassa kultaa voittivat Jani Lakanen sekä naisjoukkue Paula Haapakoski, Heli Jukkola ja Minna Kauppi viestissä. Jarkko Huovila saavutti hopeaa keskimatkalla sekä Mats Haldinin ja Jani Lakasen kanssa viestissä. Neljänneksi ylsivät Jonne Lakanen sprintissä, Minna Kauppi keskimatkalla ja Heli Jukkola pitkällä matkalla.
 Euroopan-mestaruuskilpailuissa 7.–13.5. Virossa kultaa voittivat Jani Lakanen pitkällä matkalla, Minna Kauppi keskimatkalla sekä Paula Haapakoski, Heli Jukkola ja Minna Kauppi viestissä. Jukkola saavutti hopeaa pitkällä matkalla ja pronssia keskimatkalla sekä Kauppi pronssia sprintissä ja pitkällä matkalla.
 Jukolan viesti kilpailtiin 17.–18.6. Salossa. Miesten Jukolan voitti Vehkalahden Veikot ennen Kalevan Rastia ja Tampereen Pyrintöä. Naisten Venlojen viestissä Turun Suunnistajat sijoittui toiseksi voiton mentyä ruotsalaisseura Ulricehamns OK:lle. Tapahtumaan osallistui 2 230 joukkuetta ja 13 003 suunnistajaa.

Yleisurheilu 

 Euroopan-mestaruuskilpailuissa 7.–13.8. Göteborgissa, Ruotsissa Suomi saavutti kaksi kultamitalia ja yhden hopean. Jukka Keskisalo voitti kultaa 3 000 metrin estejuoksussa. Olli-Pekka Karjalainen nousi jälkikäteen moukarinheiton kultamitalistiksi edellä olleen urheilijan jäätyä kiinni dopingin käytöstä. Tero Pitkämäki saavutti hopeaa keihäänheitossa.

Lähteet

Viitteet 

Vuoden 2006 urheilu
2006